### Beslutningstema

I denne sag skal udvalget godkende høringssvar for udpegningen af Rømø som risikoområde i henhold til [adresse]. Sagen behandles samtidigt i Teknik- og Miljøudvalget og Klima-, Vækst- og Udviklingsudvalget.

### Historik

7. juni 2011: Teknik- og Miljøudvalget godkendte høringssvar for udpegning af risikoområder for oversvømmelse fra vandløb, søer, havet og fjorde.

### Sagsfremstilling

I september 2024 (Plantrin 1) har Kystdirektoratet opdateret listen over risikoområder for oversvømmelser. I den forbindelse er Rømø blevet optaget som risikoområde for oversvømmelser fra hav i forbindelse med Stormflod.

[adresse] er i øjeblikket i gang og varer indtil december 2025. I dette trin udarbejder Kystdirektoratet kort over de udpegede risikoområder.

[adresse] løber fra 2026-2027. Her skal kommunerne udarbejde risikostyringsplaner for de udpegede områder. I arbejdet anbefales det at kommunerne har fokus på at forebygge nye risici før en oversvømmelse, at reducere eksisterende risici før en oversvømmelse, reduktion af negative konsekvenser under en oversvømmelse, reduktion af negative konsekvenser efter en oversvømmelse.

Høringssvar

Forvaltningen har udarbejdet et høringssvar (Bilag A).

I høringssvaret lægges der vægt på at Tønder Kommune gerne vil deltage i det videre arbejde med at sikre Rømø og det opforderes til:

* at der udvikles tilpasnings- og afværgeforanstaltninger,
* at skabes fora hvor kommunerne kan interagere og inspireres,
* at der sikres midler til finasiering af tiltag,
* at der foretages målinger af havstanden vest for Rømø,
* at der vurderes mere på kombineret hændelser,
* at det er vigtigt at der er overensstemmelse mellem risikovurderingen mellem [adresse] og [adresse].

Baggrund for udpegning

Risiko er et væsentligt begreb for at forstå udpegningerne, og det anvendes til at beskrive den forventede årlige skade som følge af oversvømmelser.

Et område kan udnævnes som risikoområde selvom det rummer begrænsede værdier, hvis sandsynligheden for oversvømmelse er høj. Omvendt kan risikoen også vurderes høj, selvom sandsynligheden for oversvømmelser er lav, hvis konsekvenserne af en oversvømmelse vil være store.

Der er sket en forbedring i metoderne til udpegning, så man opnår et mere retvisende billede end tidligere over et områdes risiko.

* Oversvømmelsesfaren er vurderet på baggrund af en dynamisk modellering.
* Der tages i vurderingen højde for dobbelthændelser når havvand bremser et vandløbs udløb til havet under stormflod.
* Modeller til udregning af økonomisk skade er forbedrede
* Social sårbarhed også i risikovurderingen.

Rømø er udpeget som havende primær økonomisk og social risiko.

Social risiko udmåles ud fra to parametre, som er afhængige af oversvømmelsen, nemlig oversvømmelsens omfang og nabolags eksponerin. Derudover et parameter, som er uafhængigt af oversvømmelsen, nemlig modtagelighed, som udregnes ud fra et nabolags negative modtagelighed eller positive resiliens.

Negativ modtagelighed i et nabolag vurderes ud fra følgende:

* Alder, hvor både små børn og ældre er specielt udsatte
* Helbred vurderet ud fra hvor mange procent af et områdes beboere som modtager hjemmehjælp eller førtidspension,
* Socioøkonomiske forhold i form af procent i et område som har lavindkomst, lav social klasse eller er enlige forsørgere,
* Evnen til at modtage og forstå information her ses på hvor mange procent i et område som er flyttet til et område indenfor de sidste 5 år og hvor mange procent som er ikke vestlige indvandrere.

Resiliens i et nabolag tæller som positivt og vurderes ud fra følgende:

* Samlende vurderes indkomst lighed, uddannelsesmæssig lighed, lighed i nationalitet,
* Brobyggende vurderes ud fra hvor mange procent af familier i et nabolag har mindst et barn,
* Forbindende vurderes ud fra valgdeltagelsen ved kommunalvalget.

Man kan være direkte eller indirekte disponeret for oversvømmelse. At være direkte eksponeret betyder, at den bygning, man bor i, bliver oversvømmet med mindst 20 cm vand. At være indirekte disponeret er personer, som mister adgang til kritisk infrastruktur som følge af oversvømmelse.

### Lovgrundlag

Oversvømmelsesloven

### Indstilling Fagchef for Plan og Udvikling indstiller,

|  |  |
| --- | --- |
| at | høringssvaret godkendes, og |
| at | indstillingen videresendes til Økonomiudvalget og Kommunalbetyrelsen. |

### Beslutning

Indstillingen anbefales.